A határozati javaslat elfogadásához

egyszerű többség szükséges,

az előterjesztés nyilvános ülésen tárgyalható!

26. számú előterjesztés

Alsónyék Község Önkormányzat Képviselő-testületének 2025. április 24-én, 

7.30 órakor megtartandó rendkívüli ülésére

Döntés 2025. évi szociális célú tüzelőanyag vásárlásához kapcsolódó támogatás igényléséről
	Előterjesztő: Molnár István János polgármester
Készítette: Takaróné dr. Mihó Beatrix kirendeltségvezető
Törvényességi ellenőrzést végezte: dr. Firle-Paksi Anna aljegyző


Tisztelt Képviselő-testület!
A helyi önkormányzatokért felelős miniszter a 2025. évben is pályázatot hirdetett a települési önkormányzatok szociális célú tüzelőanyag vásárlásához kapcsolódó támogatására.
A támogatásra a 2024. január 1-jei adatok alapján az 5000 fő lakosságszámot meg nem haladó települési önkormányzatok pályázhatnak.

Az önkormányzatok egy fajta tüzelőanyag megvásárláshoz igényelhetnek támogatást (keménylombos-, lágy lombos tűzifa, barnakőszén). Keménylombos tűzifa igénylése esetén az önkormányzat legfeljebb 2 erdei m3/ellátott tűzifa, lágy lombos tűzifa esetén 3 erdei m3/ellátott, barnakőszén esetén pedig 6 q/ellátott mennyiséget igényelhet.
 Az igényelhető mennyiség az alábbi mutatók együttes száma alapján kerül meghatározásra (a továbbiakban együtt: ellátott): 

· az önkormányzat 2024. évi átlagos közfoglalkoztatotti létszám adata, 

· az önkormányzat 2023. évi, OSAP 1206 szerinti adatgyűjtés alapján aktív korúak ellátásában részesülők száma, 

· az önkormányzat 2023. évi, OSAP 1206 szerinti adatgyűjtés alapján a rendszeres gyermekvédelmi kedvezményre jogosultak száma (osztva hárommal), illetve 

· a 2024. január 1-ei lakosságszámból a 80 év feletti korcsoport adata (osztva kettővel). 
Ezek figyelembevételével Alsónyék Község Önkormányzata 70 erdei m3 keménylombos tűzifát, vagy 105 erdei m3 lágy lombos tűzifát, vagy 210 q barnakőszén vásárlásához igényelhet támogatást.
A támogatás mértéke:

a) a kedvezményezett települések besorolásáról és a besorolás feltételrendszeréről szóló 105/2015. (IV. 23.) Korm. rendelet (továbbiakban: Korm. rendelet) 2. melléklete alapján a jelentős munkanélküliséggel sújtott települési önkormányzat vonatkozásában, kemény lombos fafajta esetében 23 000 Ft/erdei m3+áfa, lágy lombos fafajta esetében 15 000 Ft/erdei m3+áfa, szén esetében 4 700 Ft/q+áfa,

b) az a) alpontba nem tartozó települési önkormányzat vonatkozásában, kemény lombos fafajta esetében 21 000 Ft/erdei m3+áfa, lágy lombos fafajta esetében 13 000 Ft/erdei m3+áfa, szén esetében 3 700 Ft/q+áfa.

A b) alpontba tartozó települési önkormányzat vonatkozásában a támogatás felhasználásának feltétele, a támogatáson felül kemény lombos fafajta esetében 2 000 Ft/erdei m3+áfa, lágy lombos fafajta esetében 2 000 Ft/erdei m3+áfa, szén esetében 1 000 Ft/q+áfa mértékű önrész vállalása.
A Korm. rendelet 2.melléklete alapján Alsónyék nem tartozik a kedvezményezett települések közé, így a támogatás mértéke:

-
kemény lombos fafajta esetén 21 000 Ft/erdei m3+áfa

-
lágy lombos fafajta esetén 13 000 Ft/ erdei m3+ áfa

-
szén esetében 3700 Ft/q + áfa

A támogatás felhasználásának feltétele a támogatáson felül önrész vállalása, mely:

-
kemény lombos fafajta esetén 2000 Ft/erdei m3+áfa

-
lágy lombos fafajta esetén 2000 Ft/ erdei m3+ áfa

-
szén esetében 1000 Ft/q + áfa
A pályázat az ebr42 rendszerben benyújtható 2025. április 30. napjáig.
Kérjük a Tisztelt Képviselő-testületet a napirend megtárgyalására és döntésnek megfelelő határozat meghozatalára.
„A”  H a t á r o z a t i    j a v a s l a t :

szociális célú tüzelőanyag vásárláshoz kapcsolódó támogatásra irányuló pályázat benyújtására

Alsónyék Község Önkormányzatának Képviselő-testülete 
a) a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában kapott feladatkörében eljárva a helyi önkormányzatokért felelős miniszter által meghirdetett a települési önkormányzatok szociális célú tüzelőanyag vásárlásához kapcsolódó támogatásra irányuló pályázat benyújtását határozza el;

b) a támogatási igény keretében 70 erdei m3 keménylombos tűzifát igényel;
c)  a támogatás felhasználásának feltételeként az 70 erdei m3 keménylombos tűzifa biztosítása érdekében 140 000 Ft + áfa mértékű önrészt a 2025. évi költségvetés általános tartalék kerete terhére biztosítja;
d) a szociális célú tűzifában részesülőtől ellenszolgáltatást nem kér, ide értve a tüzelőanyag rászorulókhoz való eljuttatását;

e) felhatalmazza a polgármestert a pályázattal kapcsolatos jognyilatkozatok megtételére, aláírására. 

Határidő: 2025. április 30.
Felelős:   Dr. Firle- Paksi Anna aljegyző

  (a pályázat elkészítéséért és benyújtásáért)

Határozatról értesül:  MÁK



       Bátaszéki KÖH Pénzügyi Iroda

       irattár
„B”  H a t á r o z a t i    j a v a s l a t :

szociális célú tüzelőanyag vásárláshoz kapcsolódó támogatásra irányuló pályázat benyújtására

Alsónyék Község Önkormányzatának Képviselő-testülete 

a) a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában kapott feladatkörében eljárva a helyi önkormányzatokért felelős miniszter által meghirdetett a települési önkormányzatok szociális célú tüzelőanyag vásárlásához kapcsolódó támogatásra irányuló pályázat benyújtását határozza el;

b) a támogatási igény keretében 105 erdei m3 lágy lombos tűzifát igényel; 
c) a támogatás felhasználásának feltételeként az 105 erdei m3 lágy lombos tűzifa biztosítása érdekében 210 000 Ft + áfa mértékű önrészt a 2025. évi költségvetés általános tartalék kerete terhére biztosítja;
d) a szociális célú tűzifában részesülőtől ellenszolgáltatást nem kér, ide értve a tüzelőanyag rászorulókhoz való eljuttatását; 
e) felhatalmazza a polgármestert a pályázattal kapcsolatos jognyilatkozatok megtételére, aláírására. 

Határidő: 2025. április 30.

                                Felelős: Dr. Firle- Paksi Anna aljegyző

(a pályázat elkészítéséért és benyújtásáért)

Határozatról értesül: MÁK 



       Bátaszéki KÖH Pénzügyi Iroda

       irattár
„C”  H a t á r o z a t i    j a v a s l a t :

szociális célú tüzelőanyag vásárláshoz kapcsolódó támogatásra irányuló pályázat benyújtására

Alsónyék Község Önkormányzatának Képviselő-testülete 

a) a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában kapott feladatkörében eljárva a helyi önkormányzatokért felelős miniszter által meghirdetett a települési önkormányzatok szociális célú tüzelőanyag vásárlásához kapcsolódó támogatásra irányuló pályázat benyújtását határozza el; 

b) a támogatási igény keretében 210 q barnakőszént igényel; 
c) a támogatás felhasználásának feltételeként az 210 q barnakőszén biztosítása érdekében 210 000 Ft + áfa mértékű önrészt a 2025. évi költségvetés általános tartalék kerete terhére biztosítja;

d) a szociális célú tűzelőanyagban részesülőtől ellenszolgáltatást nem kér, ide értve a tüzelőanyag rászorulókhoz való eljuttatását; 
e) felhatalmazza a polgármestert a pályázattal kapcsolatos jognyilatkozatok megtételére, aláírására. 

Határidő: 2025. április 30.

                                Felelős:    Dr. Firle- Paksi Anna aljegyző

  (a pályázat elkészítéséért és benyújtásáért)

Határozatról értesül:  MÁK 



       Bátaszéki KÖH Pénzügyi Iroda

       irattár
